wickkiey/tamil-wikipedia-chunked huggingface dataset:
# பெரியாச்சி

## புராணம்

ஒரு காலத்தில் வல்லலராஜன் ராஜா என்ற பாண்டிய மன்னர் ஒருவர் தனது குடிமக்களை மோசமாக துன்புறுத்தினார். அவரது குழந்தை பூமியைத் தொட்டால் பூமிக்கு அழிவு வந்துவிடும் என்று கூறப்பட்டது. ராணி பிரசவத்திற்குச் சென்றபோது, ராஜாவுக்கு ஒரு மகப்பேறு பார்க்கும் பெண்னைக் கண்டறிய முடியவில்லை. அவர் பெரியாச்சி என்ற பெண்ணைத் தேர்வு செய்ய வேண்டியிருந்தது. இந்த மூர்க்கமான பெண், குழந்தையின் மகப்பேற்றினை வெற்றிகரமாக முடித்து, பூமியைத் தொடாதபடி அதைப் பிடித்தாள். பணி முடிந்ததும் பெரியாச்சி அரசனிடம் பணம் கேட்டார், ஆனால் மன்னர் அவளிடம் மோசமாக நடந்து கொண்டார்; மேலும் பணம் கொடுக்கவும் மறுத்துவிட்டார். பெரியாச்சி தேவி பார்வதி என்று ராஜாவுக்குத் தெரியாது, எனவே அவள் உண்மையான வடிவத்தை எடுத்தபோது அவன் ஆச்சரியப்பட்டான். தனது பல கரங்களைப் பயன்படுத்தி அவள் ராஜாவை காலடியில் மிதித்தாள். பின்னர், அவள் தனது ஆயுதங்களைப் பயன்படுத்தி ராஜாவைக் கொன்றாள். அதே சமயம், பிறந்த தீய குழந்தையை அவள் கைகளில் பிடித்து, தரையைத் தொட அனுமதிக்காமல், பூமியை அழிவிலிருந்து காப்பாற்றினாள்.
# பெரியாச்சி

## தோற்றம்

பெரியாச்சி தனது எட்டு கரங்கள் மற்றும் பயமுறுத்தும் தோற்றத்தால் அறியப்படுகிறார். அவள் வழக்கமாக ஆயுதங்களையும் ஒரு குழந்தையையும் வைத்திருப்பதாகக் காட்டப்படுகிறாள். அவள் ஒரு திரிசூலம், சுருக்குக் கயிறு, பாம்புடன் ஒரு டமருகம், ஒரு வாள் மற்றும் இரத்தத்தால் நிரப்பப்பட்ட ஒரு பாத்திரத்தை வைத்திருக்க்கிறாள்; குடல் மற்றும் உறுப்புகள் பிய்த்து எறியப்பட்ட மன்னரின் மீது அவள் கால்களால் நின்று அல்லது அமர்ந்திருப்பதாக அவள் அடிக்கடி சித்தரிக்கப்படுகிறாள். மேலேயுள்ள படத்தில், ஒரு ராணியை அவளின் மடியில் கிடத்திக் கொண்டு,அவள் தனது இரண்டு முன் கைகளால் ராணியின் அடிவயிற்றையும் கருப்பையையும் திறந்து, ராணியின் குடலை அவளது வாயிலிருந்து ரத்தத்துடன் மென்று கொண்டிருக்கிறாள். அவளுடைய இரண்டு கைகள் குடல்களைப் பிடித்துக் கொள்கின்றன. மன்னரின் தீய குழந்தை மற்றொரு கையில் உயரமாகப் பிடிக்கப்படுகிறது. அவளுடைய கடுமையான அச்சமூட்டும் தோற்றம் தீய சக்திகளைத் தடுக்கும் என்று கூறப்படுகிறது.
# பெரியாச்சி

## பாத்திரங்கள்

பெரியாச்சி ஒரு "காவல் தெய்வம்" அல்லது பாதுகாவல் ஆத்மா என்று கருதப்படுகிறார். முனீஸ்வரன், மதுரை வீரன் போன்ற பிற ஆண் காவல் தெய்வங்கள் அவரது பாதுகாவலர்களாக கருதப்படுகின்றார்கள். பெரியாச்சி, முனீஸ்வரனின் ஒரு அம்சமான ஜடா-முனீஸ்வரனுடன் சேர்ந்து, தீய சக்திகளை விரட்டவும் பூமியைக் காக்கவும்வ்இணையாக (ஜோடி) பூமியில் வருவதாகக் கூறப்படுகிறது. பெரியாச்சி மற்றவர்களை புண்படுத்தும் விஷயங்களைச் சொல்லும் பெண்களைத் தண்டிப்பதாகவும், பெண்களைச் சுரண்டும் ஆண்களைத் தன் காலடியில் மிதித்து தண்டிப்பதாகவும் கூறப்படுகிறது. அவர் குழந்தைகளின் பாதுகாவலராகவும் கருதப்படுகிறார்.
# பெரியாச்சி

## வழிபாடு

கர்ப்பத்தின் மூன்றாவது மாதத்தில் - தமிழ் இந்து புலம்பெயர்ந்தோர் மத்தியில், பும்சவனவிழா ("கரு பாதுகாப்பு") செய்யப்படுகிறது, மேலும் தாய் மற்றும் குழந்தையை தீய கண்ணுக்கு எதிராக பாதுகாக்க பெரியாச்சியிடம் பிரார்த்தனை செய்யப்படுகிறது. அதன்பிறகு ஏழாவது மாதத்தில், பிரசவ வலிகளைத் தணிக்கவும், பிரசவத்தின் பொழுது தாய் மற்றும் குழந்தையைப் பாதுகாக்கவும் தெய்வத்திடம் பிரார்த்தனைகளுடன் வளைகாப்பு எனப்படும் சீமந்தம் செய்யப்படுகிறது. பிரசவத்திற்குப் பிறகு 30 வது நாளில், வீட்டில் ஒரு விழாவில், ஒரு கருப்பு புடவை, அசைவ உணவுகள் மற்றும் நல்ல விஷயங்கள் தெய்வத்திற்கு வழங்கப்படுகின்றன. புதிதாகப் பிறந்த குழந்தைக்கு ஏற்படும் துரதிர்ஷ்டத்தைத் தவிர்க்க பெண்கள் பெரியாச்சியிடம் பிரார்த்தனை செய்கிறார்கள், பாதுகாப்பான குழந்தை பிறந்த பிறகு தாய்மார்கள் தெய்வத்திடம் பிரார்த்தனை செய்வார்கள் என்று எதிர்பார்க்கப்படுகிறது. பின்னர், பிரசவத்திற்குப் பிறகு குழந்தையின் முதல் கோவில் வருகையின் போது, பெற்றோர் தங்கள் ஒரு மாத குழந்தைகளை தெய்வத்திற்கு அர்ப்பணித்து, குழந்தையை தெய்வத்தின் முன் தரையில் அல்லது அவரது காலடியில் வைக்கின்றனர். குழந்தையின் தலையை மொட்டையடித்து மஞ்சள் துணியால் மூட வேண்டும். குழந்தையின் உடன்பிறப்புகளைத் தவிர எல்லோரும், கருப்பையில் மற்றும் அதன் வாழ்க்கையின் முதல் சில மாதங்களுக்கு குழந்தையின் பாதுகாப்பை தெய்வம் பாதுகாப்பதை ஒப்புக்கொள்கிறார்கள். பின்னர் பூசாரி பெரியாச்சியை வணங்க வழக்கமான சடங்குகளை செய்கிறார். குழந்தையில்லாத தம்பதியினர் பன்னிரண்டு ஞாயிற்றுக்கிழமைகளில் பெரியாச்சி தெய்வத்தை வணங்குவது அவர்களுக்கு சந்ததியை வழங்கும் என்று கூறப்படுகிறது.  
செவ்வாய் மற்றும் வெள்ளிக்கிழமைகளில் பெரியாச்சி மற்றும் முனீஸ்வரனை வணங்குவதற்கான சிறப்பு புனித நாட்களாகக் கருதப்படுகிறது. தெய்வத்தை வழிபடுவதற்கான தமிழ் மாதமான ஆடி மாதம் *பெரியாச்சி பூஜை* என்ற திருவிழா நடத்தப்படுகிறது. அவர் தமிழ் மாதமான தை மாதத்திலும் வணங்கப்படுகிறார். அவரது வழிபாட்டின் ஒரு பகுதியாக, பலியிடப்பட்ட விலங்கின் இறைச்சி மற்றும் சைவ உணவுகள் அடங்கிய ஒரு படையல் அவளுக்கு வழங்கப்பட்டு பின்னர் பக்தர்களுக்கு பிரசாதமாக வழங்கப்படுகிறது. இந்த பிரசாதம் சாப்பிடுவது நல்ல அதிர்ஷ்டத்தையும் ஆரோக்கியத்தையும் தரும் என்று நம்பப்படுகிறது. தீ மிதித்தல் திருவிழாவின் காலத்தில், மகாபாரதத்தின் காவியக் காட்சிகள் பக்தர்கள் மற்றும் நாடகக் குழுக்களால் இயற்றப்படுகின்றன. தீ மிதித்தலின் ஒரு வாரத்திற்கு முன்பு, அவர்கள் பெரியாச்சியிடம் பிரார்த்தனை செய்கிறார்கள். பக்தர்கள் மீது அவரது ஆசீர்வாதங்களைக் கோருவதற்கும், திருவிழாவின் போது விரும்பத்தகாத சம்பவங்கள் எதுவும் நடக்கக்கூடாது என்பதற்காகவும் பிரார்த்தனை அமர்வு நடத்தப்படுகிறது. பெரியாச்சியை பக்தர்களால் ஒரு வீட்டின் அல்லது குடும்ப தெய்வமாக வணங்குகிறார்கள். அவளுடைய பக்தர்களில் சிலரை அவள் ஆட்கொள்வதாகவும் கூறப்படுகிறது.  
பெரியாச்சியின் ஆலயங்கள் ஸ்ரீ வீரமாகாளியம்மன் கோயில், சிங்கப்பூர், ஸ்ரீ மரியம்மன் கோயில், சிங்கப்பூர் மற்றும் கெபாங்கின் ஸ்ரீ மகா மரியம்மன் கோயில் ஆகியவற்றில் காணப்படுகின்றன. பினாங்கில் உள்ள தேவி ஸ்ரீ பெரியாச்சி அம்மன் கோயில் போன்ற தனிப்பட்ட கோவில்களும் உள்ளன adhil ondru thriuvarur mavattam thiyanapurathil amaidhulladhu.
# கிராசூ

**கிராசூ**( **Krasue**) தாய்லாந்து, கெமர், கம்போடியா, லாவோஸ், ஆகிய தென்கிழக்காசிய நாட்டுப்புறக் கதைகளில் குறிப்பிடப்படும் ஒரு இரவுநேர பெண் ஆவியாகும். இது பொதுவாகத் தன்னை ஒரு பெண்ணாக, இளமையாகவும் அழகாகவும்வெளிப்படுத்திக் கொள்கிறது, அவளது உள் உறுப்புகள் தலைக்கு கீழே கழுத்திலிருந்து முன்னால் கீழே தொங்கிக் கொண்டு உள்ளன.  
தாய்லாந்தின் இனவரைவியலாளர் பிராயா அனுமான் ராஜாதன் என்பவரின் கூற்றுப்படி,கிராசூவானது பளபளப்பாக ஒளி வீசுகின்ற மிதக்கும் தலையைக் கொண்டுள்ளது. பளபளப்பின் தோற்றம் பற்றிய சில விளக்கங்களில் சதுப்பு நிலப்பகுதிகளில் மீத்தேன் இருப்பது போன்ற ஒளி என்பது அடங்கும். கிராசூ பெரும்பாலும் தாய்லாந்து நாட்டுப்புறக் கதைகளின் ஆண் ஆவியான கிரஹாங்கைப் போலவே வாழ்கிறார் என்று கூறப்படுகிறது.  
இந்த ஆவி தரையில் மேலே காற்றில் சுற்றுவதன் மூலம் நகர்கிறது, ஏனென்றால் அதற்கு உடலின் கீழ்ப்பகுதி இல்லை. இதனுடைய தொண்டை வெவ்வேறு வழிகளில் உருவகப்படுத்தப்படுகிறது. சில நேரங்களில்,மூச்சுக்குழாய் அல்லது முழு கழுத்தும் இருப்பதாக கூறப்படுகிறது. தலைக்குக் கீழே உள்ள உறுப்புகள் பொதுவாக இதயம் மற்றும் நீண்ட குடலுடனான வயிற்றை உள்ளடக்குகின்றன, குடலின் பாதை பேயின் கொந்தளிப்பான தன்மையை வலியுறுத்துகிறது.
# கிராசூ

## பொது

சமீபத்திய திரைப்படமான க்ராசு வாலண்டைன், இந்தப் பேய் நுரையீரல் மற்றும் கல்லீரல் போன்ற உள் உறுப்புகளுடன் குறிப்பிடுகிறது, ஆனால் ஆனால் அளவு உடற்கூறியல் ரீதியாக மிகவும் குறைக்கப்பட்டுள்ளது.தலையும் சரியான பரிமாண விகிதத்தில் இல்லை, உள்ளுறுப்புகள் சில நேரங்களில் புதிதாக இரத்தத்தால் பூசப்ப்படுகிறது, அதே போல் ஒளிரவும்.செய்கிறது சமகால பிரதிநிதித்துவங்கள் அவரது பற்களை இயக்கர்கள் அல்லது காட்டேரிகளுக்கு இருக்கும் கூரான கோரைப்பற்களைக் குறிப்பிடுகின்றன. *கோஸ்ட்ஸ் ஆஃப் குட்ஸ் ஈட்டர்* திரைப்படத்தில் அவர் தலையைச் சுற்றி ஒரு ஒளிவட்டம் உள்ளது.  
கிராசூவைக் குறித்த ”மை மதர் இஸ் எ அர்ப்” அல்லது ’கிராசுமாம்’ என்ற திரைப்படம் , போன்ற உள்நாட்டில் தயாரிக்கப்பட்ட திரைப்படங்களில் , கெமர் ரூஜ் காலத்தில் தாய்லாந்து, கெமர் கம்போடியா ஆகியவற்றின் உள்ளூர் நாட்டுப்புறக் கதைகளை அடக்கியதும் கம்பூச்சியா மக்கள் குடியரசில் தயாரிக்கப்பட்ட முதல் திரைப்படம் என்ற பெருமையையும் பெற்றுள்ளது.  
கிராசூ மேலும் மலேஷியாவின் பிரபலமான தொன்மவியல் கதைகளிலும் காணப்படுகிறது அங்கு அது *பாலன்-பாலன்* என அழைக்கப்படுகிறது, அங்கு அது பெனன்காலன் அல்லது அந்து பெனங்கால் என அழைக்கபப்டுகிறது.இந்தோனேசியாவிலும் இதற்கு லேயக், பலாசிக், செலாக் மேட்டெர்ன்,குயாங்க், போப்போ, பரகாங் இந்த ஆவி மேலும் வியட்நாமின் நாட்டுப்புறவியலிலும் வியட்நாமின் மத்திய மேட்டுச்சமவெளிகளிகளில் வாழும் சிறுபான்மை இனக்குழுக்களுள் ஒன்றான மலாய் மக்களின் நாட்டுப்புறவியலில் இந்த கிராசூ ஒரு பகுதியாகும்.  
பிலிப்பைன்ஸில் இதேபோன்ற பேய், மேனனங்கல்,எனப்படும் கர்ப்பிணிப் பெண்களை வேட்டையாடும் உள்ளூர் ஆவி உள்ளது. பல சமூக ஊடகக் காணொளிகளிலும் சமூக ஊடகங்களிலும் இந்த ஆவி "பயமுறுத்தும் பூதம்" என்று குறிப்பிடப்பட்டுள்ளது.
# கிராசூ

## புனைவுகள்

கிராசு என்பது தென்கிழக்கு ஆசியா முழுவதும் பகிரப்பட்ட ஒரு நம்பிக்கையாகும், ஏனெனில் அதன் தோற்றம் சரிபார்க்க கடினமாக உள்ளது. இருப்பினும், இந்த ஆவியின் தொடக்கம் ஒரு நாட்டுப்புறக் கதையை அடிப்படையாகக் கொண்டதாக இருக்கலாம். தாய்லாந்தில், கிராசு தனது முந்தைய வாழ்க்கையில் பல்வேறு பாவங்கள் மற்றும் மோசடி நடத்தைகளில் ஈடுபட்ட ஒரு சபிக்கப்பட்ட நபர் (பொதுவாக ஒரு பெண்) என்று நம்பப்படுகிறது. அவள் இறந்து பின், அவரது பாவங்கள் காரணமாக மறுபிறவியில் வீணான, சமைக்கப்படாத அல்லது அழுகிய உணவை வாழ வேண்டும் என சபிக்கப்பட்டது.  
சமீபத்திய காலங்களில், தாய் பொழுதுபோக்குத் தொழில் கிராசுவின் தோற்றத்தை டெமோனிக் பியூட்டி *(2002) போல.* ஒரு சபிக்கப்பட்ட பண்டைய கெமர் இளவரசி என்று கற்பனை செய்துள்ளது, எவ்வாறாயினும், இந்த சித்தரிப்பு ஒரு அரச தொடர்பைத் தருவதற்கான ஒரு முயற்சி அல்லது பொழுதுபோக்கு மற்றும் வணிக நோக்கத்திற்காக என அறியலாம்.
# கிராசூ

## கம்போடியாவின் பேகன் சமய கலாச்சாரம்

அடிப்படையில் நாட்டுப்புற வம்சாவளியைச் சேர்ந்த நன்கு அறியப்பட்ட கதைக்கு ஒரு புராண தொடக்கத்தை மீண்டும் கண்டுபிடிப்பதற்கான ஒரு முயற்சி. ஒரு விமர்சகர் குறிப்பிடுகையில், *டெமோனிக் பியூட்டியின்* இயக்குநர் அநேகமாக ” கிராசூவை" ஒரு வெளிநாட்டினரின் பில்லி, சூனியம் ஆகியவற்றிலிருந்து தோன்றிய அதாவது கம்போடியாவின் பேகன் சமய கலாச்சாரம், தாய்லாந்தின் புத்தக் கலாச்சாரம் ஆகியவ்ற்றில் அடங்கிய ஒரு தீய மற்றும் அன்னியப் பேயாக சித்தரிக்க விரும்பினார்.**  
இந்த ஆவி முன்னர் ஒரு பணக்கார பெண்மணி என்று கூறும் பிற வாய்வழி மரபுகள் உள்ளன, அவை சூரிய ஒளியில் இருந்து பாதுகாப்பாக தலை மற்றும் கழுத்தில் கருப்பு மெண்மையான துணி அல்லது நாடாவைக் கட்டியிருந்தன. இந்த பெண் பின்னர் ஒரு தீய ஆவியால் பிடிக்கப்பட்டு ஒரு கிராசூவாக ஆக சபிக்கப்பட்டார். பிற பிரபலமான புராணக்கதைகள், ஆவியின் தோற்றத்தை, ஒரு பெண் சூனியம் கற்றுக் கொள்ள முயற்சித்திருக்கலாம், அதில் தவறு செய்து அல்லது தவறான எழுத்துப்பிழைகளைப் பயன்படுத்தியதால் அவரது தலை மற்றும் உடல் பிரிக்கப்பட்டன எனக் கூறுகின்றன.  
கடந்தகால பாவங்களும் கிராசு சாபத்தின் பரவலுடன் தொடர்புடையவை; முந்தைய வாழ்க்கையில் ஒருவரை கருக்கலைப்பு செய்த அல்லது கொன்ற பெண்கள் தண்டனையாக கிராசுவாக மாறுவார்கள் எனக் குறிப்பிடுகின்றனர்.. கிராசுவின் உமிழ்நீர் அல்லது மாமிசத்தால் மாசுபடுத்தப்பட்ட உணவு மற்றும் பானங்களை உட்கொண்ட பிறகு ஒரு நபர் கிராசுவாக மாற சபிக்கப்படுவதைப் பற்றி பிற நாட்டுப்புறக் கதைகள் பேசுகின்றன.  
கிராசுவாக மாறுவது பெரும்பாலும் சூனியத்தைப் பயிற்சி செய்யும் *"மே மோட்"* (แม่มด) அல்லது *"யாய் மோட்"* (ยาย มด), குறிப்பாக அவர்களின் மகள்கள் அல்லது பேத்திகள் போன்ற பெண்களின் உறவினர்களுக்கு மட்டுமே கட்டுப்படும் என்றும் பிரபலமான கற்பனை கூறுகிறது. பெரும்பாலும் ஒரு சமூகத்தில் விசித்திரமாக நடந்து கொள்ளும் பெண்கள், கிராமத்தின் மற்ற உறுப்பினர்களால் இரவுநேரத்தில் கிராசுவாக மாறக்கூடும் என்று சந்தேகிக்கப்படுகிறார்கள்.
# கிராசூ

## கம்போடியாவின் பேகன் சமய கலாச்சாரம்

### தாய் கலாச்சாரத்தில் கிராசு குறிப்புகள்

பல நூற்றாண்டுகளாக தாய் கலாச்சாரத்தில் கிராசு மீதான நம்பிக்கை எவ்வாறு பிரதிபலித்தது என்பதற்கான எடுத்துக்காட்டுகளை வழங்கும் தி ராயல் அகாடமியிலிருந்து தகவல் உள்ளது:  
1. அசாதாரணமான சிறிய வாழைப்பழம் (பிறழ்வு காரணமாக ஏற்படுகிறது) ஒரு கிராசுவால் சாப்பிடப்படுகிறது என்று கூறப்படுகிறது.
1. மிக வேகமாக சாப்பிடும் ஒரு பெருந்தீனி நபர் பொதுவாக "ககிராசூவைப் போல சாப்பிடுபவர்" அல்லது "கிராசூவைப் போல பெருந்தீனி" என்று கூறப்படுகிறார்.
1. கொங்கன் மாகாணத்தில் ஒளிரும் காளான் ”கிராசூ காளான்" என்று அழைக்கப்படுகிறது.
1. சோன்பூரி மாகாணத்தில், “நோங் கிராசு” (கிராசு சதுப்பு நிலம்) என்ற கிராமம் உள்ளது. இப்போது இப்பெயர் இதன் அச்சத்தைக் குறைப்பதற்காக "நாங் கிராசீம்"(மகிழ்ச்சியான சதுப்புநிலம் ) என்று மாற்றப்பட்டுள்ளது.
# மரியா ஹில்

**மரியா ஹில்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு பெண் மீநாயகன் கதாபாத்திரம் ஆகும். சிகாகோவில் பிறந்த ஹில், அமெரிக்காவின் ஆயுதப் படையில் சேர்ந்து பின்னர் ஷீல்ட் அணியில் இணைகிறார். பின்னர் ஷீல்ட் இன் முன்னாள் இயக்குநராக இருந்தார். மற்றும் அவென்ஜர்ஸ் அல்லது அந்தக் குழுவின் உறுப்பினர்களைக் கொண்டிருக்கும் பல்வேறு கதைக்களங்களில் இவர் பாத்திரம் தோன்றியுள்ளது.  
இந்தக் கதாப்பாத்திரத்தை பிரையன் மைக்கேல் பெண்டிஸ் மற்றும் டேவிட் பிஞ்ச் ஆகியோர் உருவாக்கியுள்ளனர். மரியாவின் தோற்றம் மார்ச் 2005 இல் இருந்தது நியூ அவென்ஜர்ஸ் #4 இருந்து தோற்றுவிக்கப்பட்டது. மாவல் திரைப் பிரபஞ்ச திரைப்படத்தில் நடிகை கோபி ஸ்மல்டேர்ஸ் என்பவர் மரியா ஹில் என்ற கதாபாத்திரத்தில் தி அவேஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) போன்ற திரைப்படங்களில் நடித்துள்ளார்.  
இவர் ஏஜென்ட்ஸ் ஒப் ஷீல்ட் என்ற தொலைக்காட்சி தொடரில் முதல் பருவத்தின் இரண்டு அத்தியாயங்களிலும் இரண்டாவது பருவத்தில் ஒரு அத்தியாயத்திலும் தோன்றினார்.
# எண்குணம்

எண்குணம் என்பது தமிழ் உட்பட்ட பண்டை இந்தியத் துணைக்கண்டத்து மரபுகளில் வழங்கும் குணத்தொகுதியாகும். எண்குணம் என்றால் எட்டுக்குணங்கள் என்று பொருள். திருக்குறளில் (கடவுள்வாழ்த்து:9) அந்த எண்குணத்தை உடையவன் என்ற பொருளில் எண்குணத்தான் என்ற தொடர் வழங்குகிறது.  
எண்குணம் என்பதைத் தமிழ்மரபில் கீழ்க்கண்டவாறு காண்கிறோம்:  
- அருகனெண்குணம்
- சிவனெண்குணம்  
அவற்றின் விரிவுகள் கீழ்வருமாறு.
# எண்குணம்

#### அருகனெண்குணம்:

| கடையிலாவறிவு  
கடையிலாக்காட்சி  
கடையிலா வீரியம்  
கடையிலாவின்பம்  
நாமமின்மை  
கோத்திரமின் மை  
ஆயுவின்மை  
அழியாவியல்பு | } |
| --- | --- |
# எண்குணம்

#### சிவனெண்குணம்:

| பரிமேலழகர் உரைப்படி | பிங்கலந்தை நிகண்டுப்படி |  |
| --- | --- | --- |
| தன்வயத்தனாதல்  
தூயவுடம்பினனாதல்  
இயற்கையுணர் வினனாதல்  
முற்றுமுணர்தல்  
இயல்பாகவேபாசங்களி னீங்குதல்  
பேரருளுடைமை  
முடிவிலாற்றலுடைமை  
வரம்பிலின்பமுடைமை | பவ மின்மை  
இறவின்மை  
பற்றின்மை  
பெயரின்மை  
உவமையின்மை  
ஒருவினையின்மை  
குறைவிலறி வுடைமை  
கோத்திரமின்மை | } |
# சாமுவேல் கொல்வில் லிண்டு

**சாமுவேல் கொல்வில் லிண்டு** *(Samuel Colville Lind)* என்பவர் அமெரிக்காவைச் சேர்ந்த ஒரு கதிர்வீச்சு வேதியியலாளர் ஆவார். 1879 ஆம் ஆண்டு சூன் மாதம் 15 ஆம் நாள் அமெரிக்காவின் டென்னசி மாநிலத்திலுள்ள மெக்மின்வில் நகரத்தில் பிறந்தார். சாமுவேல் கொல்வில் லிண்டுவை நவீன கதிர்வீச்சு வேதியியலின் தந்தை என்று குறிப்பிடுகிறார்கள். 1930 ஆம் ஆண்டு அமெரிக்க தேசிய அறிவியல் அகாடமியின் உறுப்பினராக இவர் தேர்ந்தெடுக்கப்பட்டார். 1927 ஆம் ஆண்டில் அமெரிக்க மின்வேதியியல் கழகத்திலும், 1940 ஆம் ஆண்டில் அமெரிக்க வேதியியல் கழகத்திலும் தலைவராக பணியாற்றினார். 1947 ஆம் ஆண்டில் ஈரா ரம்சன் விருதும் 1952 ஆம் ஆண்டில் பிரீசுட்லி பதக்கமும் இவர் பெற்ற விருதுகளாகும். 1965 ஆம் ஆண்டு பிப்ரவரி மாதம் 12 ஆம் நாள் லிண்டு காலமானார்.
# பிராங்கோலைட்டு

**பிராங்கோலைட்டு** *(Francolite)* என்பது (Ca,Mg,Sr,Na)<sub>10</sub>(PO<sub>4</sub>,SO<sub>4</sub>,CO<sub>3</sub>)<sub>6</sub>F<sub>2−3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். புளோர் அபடைட்டு கனிமத்தில் கார்பனேட்டு அதிகம் கலந்துள்ள வகை கனிமமாக இது வகைப்படுத்தப்படுகிறது. பாசுப்போரைட்டு எனப்படும் படிவுப் பாறைகளில் பிராங்கோலைட்டு காணப்படுகிறது. பல்வேறு தனிமங்களின் வேதிச் சேர்க்கைகள் இக்கனிமத்தின் உட்கூறுகளாக உள்ளன. இங்கிலாந்து நாட்டின் தேவோன் மாகாணத்திலுள்ள டாவிசுடாக் மாவட்டத்தில் வீல் பிராங்கோ என்ற இடத்தில் முதன் முதலில் கண்டறியப்பட்டதால் கனிமத்திற்கு இப்பெயர் சூட்டப்பட்டது.
# பஞ்சராமர் தலங்கள்

**பஞ்ச ராமர் தலங்கள்** என்பவை இந்தியாவில் தமிழ்நாடு மாநிலத்தின் திருவாரூர் மாவட்டத்தில் அமைந்துள்ள ராமருக்கான ஐந்து தலங்களாகும். இதனை பஞ்ச ராமர் சேத்தரங்கள் என்றும் அழைக்கின்றனர்.
# பஞ்சராமர் தலங்கள்

## அமைவிடம்

இத்தலங்கள் அனைத்தும் திருவாரூர் மாவட்டத்தில் உள்ளன.  
- முடிகொண்டான் கோதண்டராமர் கோயில்
- அதம்பார் கோதண்டராமர் கோயில்
- பருத்தியூர் ராமர் கோயில்
- தில்லைவிளாகம் வீரகோதண்டராமர் கோயில்
- வடுவூர் கோதண்டராமர் கோயில்  
இவ்வாறே பஞ்ச கிருஷ்ண தலங்கள், பஞ்சரங்க தலங்கள் என்ற வகையில் வைணவக் கோயில்கள் உள்ளன. இவை முடிகொண்டான், அதம்பார், பருத்தியூர், தில்லைவிளாகம், வடுவூர் ஆகிய இடங்களில் உள்ளன.
# பஞ்சராமர் தலங்கள்

## இவற்றையும் காண்க

- பஞ்ச கிருஷ்ண தலங்கள்
- பஞ்சரங்க தலங்கள்
# முடிகொண்டான் கோதண்டராமர் கோயில்

**முடிகொண்டான் கோதண்டராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.
# முடிகொண்டான் கோதண்டராமர் கோயில்

## அமைவிடம்

இக்கோயில் திருவாரூர் மாவட்டம் நன்னிலம் வட்டத்தில் திருவாரூரிலிருந்து மயிலாடுதுறை செல்லும் சாலையில், மகுடவர்தனபுரம் எனும் முடிகொண்டானில் உள்ளது.
# முடிகொண்டான் கோதண்டராமர் கோயில்

## மூலவர்

ராமரின் வருகையைப் பற்றி பரதரிடம் சொல்வதற்காக ஆஞ்சநேயர் சென்றுவிட்ட காரணத்தால் இங்கு மூலவராக ராமர், சீதை, லட்சுமணர் ஆகியோர் மட்டுமே உள்ளனர். ராமர் கோதண்டராமராக கிழக்கு நோக்கிய நிலையில் உள்ளார். அவருக்கு வலப்புறம் சீதையும், இடப்புறம் லட்சுமணனும் உள்ளனர்.
# முடிகொண்டான் கோதண்டராமர் கோயில்

## விழாக்கள்

புரட்டாசி சனிக்கிழமை, ராம நவமி போன்ற திருவிழாக்கள் இங்கு சிறப்பாகக் கொண்டாடப்படுகின்றன.
# முடிகொண்டான் கோதண்டராமர் கோயில்

## இவற்றையும் காண்க

- பஞ்ச கிருஷ்ண தலங்கள்
- பஞ்சரங்க தலங்கள்
# கோபதி நாராயணசுவாமி செட்டி

**திவான் பகதூர் சர் கோபதி நாராயணசுவாமி செட்டி** CIE (ஆங்கிலம் : **Gopathi Narayanaswamy Chetty** ; 28 செப்டம்பர் 1881 - 13 ஜூன் 1950) என்பவர் ஒரு இந்திய வணிகர், உரிமையாளர், அரசியல்வாதி, சட்டமன்ற உறுப்பினர் மற்றும் பொருளியல் அறிஞர்.
# கோபதி நாராயணசுவாமி செட்டி

## ஆரம்பகால வாழ்க்கை

நாராயணசாமி செட்டி கோபதி பலிஜா குடும்பத்தில் பிறந்தார்.அவர் கோபதி மகாதேவா செட்டியின் மகன். அவர் மெட்ராஸில் கல்வி கற்றார். மெட்ராஸ் மாநகராட்சியின் தலைவராக தேர்ந்தெடுக்கப்பட்டார் .
# கோபதி நாராயணசுவாமி செட்டி

## பொது வாழ்க்கை

நாராயணசாமி செட்டி 1930 முதல் 1936 வரை இந்திய கவுன்சில், இந்திய இம்பீரியல் சட்டமன்ற கவுன்சில் உறுப்பினராக பணியாற்றினார். மெட்ராஸ் கார்ப்பரேஷனின் தலைவராகவும் பணியாற்றினார். அவர் இந்தியா பில் ரிசர்வ் வங்கியின் கூட்டு தேர்வு குழு உறுப்பினராக இருந்தார் மற்றும் இந்திய ரிசர்வ் வங்கி உருவாக்கத்தில் முக்கிய பங்கை அவர் வகித்தார்.
# கோபதி நாராயணசுவாமி செட்டி

## மரியாதை

நாராயணசாமி செட்டி 1929 ஆம் ஆண்டில் இந்தியப் பேரரசின் ஒழுங்கின் தோழராகவும் , 1945 இல் நைட்ஸ் இளங்கலை ஆகவும் செய்யப்பட்டார்.இவரது பெயரானது சென்னையில் உள்ள ஒரு சாலையின் பகுதிக்குச் சூட்டப்பட்டது.
# சுனந்தா பட்நாயக்

**சுனந்தா பட்நாயக்** (7 நவம்பர் 1934 - 19 ஜனவரி 2020) இந்தியாவின் ஒடிசா மாநிலத்தின் குவாலியர் கரானாவைச் சேர்ந்த இந்திய பாரம்பரிய இசைப் பாடகா் ஆவார். "குருமா" என்று பிரபலமாக அறியப்பட்ட அவர், இந்துஸ்தானி இசையின் மகத்தான நபா்களுள் ஒருவராகக் கருதப்படுகிறார்.
# சுனந்தா பட்நாயக்

## இசை வாழ்க்கை

இவர் ஒடியா மொழிக் கவிஞர் *பைகுந்தநாத் பட்நாயக்கின்* மகள் ஆவார். 1948 ஆம் ஆண்டு தனது 14 ஆம் வயதில் கட்டக்கில் உள்ள அகில இந்திய வானொலியில் பாடத் தொடங்கினார். அப்போதைய ஒடிசா ஆளுநர் அசாஃப் அலி ஒருமுறை வானொலியில் இவருடைய பாடலால் மிகவும் ஈர்க்கப்பட்டார். ஆளுநர் மாளிகைக்கு விருந்தினர்கள் வரும்போதெல்லாம் இவருடைய பாடல் நிகழ்ச்சிகள் ராஜ் பவனின் (ஆளுநா் மாளிகை) ஒரு வழக்கமான அங்கமாக ஆனது. ஒருமுறை, ஜனாதிபதி ராஜேந்திர பிரசாத் பூரியில் சுனந்தாவிக் பாடலை கேட்கும் வாய்ப்பு கிடைத்தது. அப்போது சுனந்தாவின் பாடலால் மிகவும் ஈர்க்கப்பட்ட அவர், புனேவில் பண்டிட் விநாயக் ராவ் பட்டவர்தனின் கீழ் உதவித்தொகையுடன் பிலத்யேகப் பயிற்சியை ஏற்பாடு செய்தார். 1956 இல் புனே பள்ளியில் இசையில் முதுநிலைப் பட்டம் பெற்றார். செப்டம்பர் 1957 இல் கல்கத்தாவில் உள்ள அகில இந்திய சத்ரங் சாகித் சம்மேளனத்தில் இவர் 13 தங்கக் காசுகளை வென்றார்.அதன் பின்னர் அவர் இந்தியாவில் பல இசை நிகழ்ச்சிகளை நடத்தியது மட்டுமல்லாமல் சர்வதேச அளவிலும் நன்கு அறியப்பட்டார். அவர் அதிக வேகத்தில் பாடும் இந்துஸ்தானி பாணி தாரனாவுக்கு மிகவும் பிரபலமாகத் திகழ்ந்தார். ஒடிஸி இசையின் சிறந்த சமகால மொழிபெயர்ப்பாளர்களில் ஒருவராக கருதப்பட்ட இவர் 1983 ஆம் ஆண்டு முதல் கொல்கத்தாவில் தங்கியிருந்தார். 2020 ஆம் ஆண்டு சனவாி மாதம் 19 ஆம் தேதி ஞாயிறு அன்று அதிகாலை தனது 85 வது வயதில் கொல்கத்தாவில் காலமானார். அவரது மரணத்திற்கு ஒடிசா முதலமைச்சா் நவீன் பட்நாயக் மற்றும் மத்திய அமைச்சா் தர்மேந்திர பிரதான் ஆகியோர் தங்களது இரங்கல்களை தெரிவித்திருந்தார்கள்.
# சுனந்தா பட்நாயக்

## விருதுகள்

அவர் 1970 மற்றும் 1971 ஆம் ஆண்டுகளில் ஒடிசா மாநிலத்தின் சங்கீத நாடக அகாடமி விருதைப் பெற்றார். 2009 ஆம் ஆண்டில் இந்திய வாழ்நாள் சாதனையாளர் விருதையும், 2012 ஆம் ஆண்டில் தி ஒரிசா சொசைட்டி ஆஃப் தி அமெரிக்காஸ் (ஓஎஸ்ஏ) என்ற அமைப்பால் வாழ்நாள் சாதனையாளர் விருதையும் பெற்றார். அவர் 2012 ஆம் ஆண்டிற்கான சங்கீத நாடக அகாடமி விருதை (தாகூர் அகாடமி புராஸ்கர்) பெற்றவர். 1999 ஆம் ஆண்டு உத்கல் பல்கலைக்கழகத்தால் இலக்கியத்துக்கான கௌரவ டாக்டா் பட்டம் அவருக்கு வழங்கப்பட்டது மேலும், இசைக்கான கௌரவ டாக்டா் பட்டம் 1975 ஆம் ஆண்டு *அகில் பாரதிய காந்தர்வ மகாவித்யாலய மண்டலத்தால்* வழங்கப்பட்டது.
# சுனந்தா பட்நாயக்

## ஆவணப்படம்

சுனந்தாவைப் பற்றி எடுக்கப்பட்ட *நிலமாதாபா* என்ற ஆவணப்படத்தற்கு தேசிய திரைப்பட விருது. கிடைத்தது. ஸ்ரீ திலீப் பட்நாயக் இயக்கி இருந்த இப்படத்தை பிலிம்ஸ் பிரிவு தயாரித்தது. இது இந்தியாவின் 58 வது தேசிய திரைப்பட விருதுகளில் 2010 ஆம் ஆண்டிற்கான " சிறந்த வாழ்க்கை வரலாற்று ஆவணப்படம் " என்ற பிரிவில் விருதினை வென்றது .
# பருத்தியூர் ராமர் கோயில்

**பருத்தியூர் ராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.
# பருத்தியூர் ராமர் கோயில்

## அமைவிடம்

இக்கோயில் திருவாரூர் மாவட்டம் குடவாசல் வட்டத்தில் பருத்தியூர் என்னுமிடத்தில் உள்ளது. இவ்வூர் பருத்தியூர் எனவும், ஆவணம் பருத்தியூர் எனவும் வழங்கப்படுகிறது.
# பருத்தியூர் ராமர் கோயில்

## வரலாறு

இந்தியா முழுவதம் ராமர் கதை, ராமநாத பாராயணம், ராமர் மேல் சங்கீதங்கள் ஆகியவற்றைப் பாடிய பருத்தியூர் கிருஷ்ண சாஸ்திரி இக்கோயிலை அமைத்தார்.
# பருத்தியூர் ராமர் கோயில்

## கோயில் அமைப்பு

தெற்கு நோக்கிய சன்னதியில் ராம பரிவாரத்தைக் காணலாம். அழகு மிக்க ராமருக்கு சிறப்பான சிற்பங்கள் அமைந்த கோயில்களில் இக்கோயிலும் ஒன்றாகக் கருதப்படுகிறது. அவ்வாறு அமைந்த ராமர்களாக வடுவூர் ராமர், மதுராந்தகம் ராமர், வடக்கு பிணையூர் ராமர் ஆகிய சிற்பங்களைக் கூறுவர்.
# பருத்தியூர் ராமர் கோயில்

## பிற சன்னதிகள்

இக்கோயிலில் வரதராஜர், மகாலட்சுமி, விசுவநாதர், விசாலாட்சி ஆகியோர் உள்ளனர். தில்லைவிளாகத்தில் உள்ளதைப் போன்று இக்கோயிலிலும் வினையும், பெருமாளையும் ஒருசேர தரிசிக்கின்ற வாய்ப்பினை அனைவரும் பெறலாம்.
# அரியலூர் பொறியியல் கல்லூரி

**அரியலூர் பொறியியல் கல்லூரி** 2013 ஆம் ஆண்டில் தொடங்கப்பட்டது.
# அரியலூர் பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.
# அரியலூர் பொறியியல் கல்லூரி

## இடம்

தேசிய நெடுஞ்சாலை 227, திருச்சி-சித்தம்பரம், தேசிய நெடுஞ்சாலை, கருப்பூர் சேனாபதி (போ), அரியலூர் தாலுகா மாவட்டத்தில் அமைந்துள்ளது.
# அரியலூர் பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# அரியலூர் பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# வடுவூர் கோதண்டராமர் கோயில்

**வடுவூர் கோதண்டராமர் கோயில்**, தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.
# வடுவூர் கோதண்டராமர் கோயில்

## அமைவிடம்

இக்கோயில் திருவாரூர் மாவட்டத்தில் தஞ்சாவூர்-மன்னார்குடி சாலையில் வடுவூர் என்னுமிடத்தில் உள்ளது. இக்கோயில் தட்சிண அயோத்தி என்றும் அழைக்கப்படுகிறது.
# வடுவூர் கோதண்டராமர் கோயில்

## தொன்மம்

வனவாசம் முடிந்து இராமர் அயோத்திக்கு புறப்பட்டபோது, அவரை தரிசித்த முனிவர்கள் அவரை தங்களுடனே தங்குமாறு வேண்டினர். அதனால் இராமர் தன் உருவத்தை சிலையாக செய்து தான் தங்கி இருந்த இடத்தில் வைத்தார். சிலையைக் கண்ட துறவிகள் சிலையை தங்களுடனே வைத்துக்கொள்ள அவரிடம் அனுமதி வேண்டினர். அவர்களிடமே அச்சிலையைக் கொடுத்துவிட்டு இராமர் அயோத்திக்குப் புறப்பட்டார்.
# வடுவூர் கோதண்டராமர் கோயில்

## மூலவர்

மூலவராக கோதண்டராமர் உள்ளார்.
# வடுவூர் கோதண்டராமர் கோயில்

## பிற சன்னதிகள்

திருச்சுற்றில் ஹயக்ரீவர், விஷ்வஷேனர், ஆண்டாள், ஆழ்வார்கள் ஆகியோரின் சன்னதிகள் உள்ளன.
# மீனாட்சி ராமசாமி பொறியியல் கல்லூரி

**மீனாட்சி ராமசாமி பொறியியல் கல்லூரி** (*Meenakshi Ramaswamy Engineering College*) 2009ஆம் ஆண்டில் தமிழ்நாட்டில் அரியலூர் மாவட்டத்தில் தொடங்கப்பட்ட பொறியியல் கல்லூரி ஆகும்.
# மீனாட்சி ராமசாமி பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்ப கல்விக்கான புது தில்லி அகில இந்திய தொழில்நுட்பக் கல்விக் குழு அங்கீகாரம் பெற்றது.
# மீனாட்சி ராமசாமி பொறியியல் கல்லூரி

## அமைவிடம்

அரியலூர் மாவட்டம் உடையார்பாளையம், வட்டத்தில் உள்ள தத்தனூரில் அமைந்துள்ளது
# மீனாட்சி ராமசாமி பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளநிலைத் தகவல் தொழில்நுட்பம் என பல பிரிவுகளில் தொழிற்கல்வியினை வழங்குறது.
# நெல்லியாண்டவர் தொழில்நுட்ப நிறுவனம்

நெல்லியாண்டவர் தொழில்நுட்ப நிறுவனம் 2013ஆம் ஆண்டில் தொடங்கப்பட்டது.
# நெல்லியாண்டவர் தொழில்நுட்ப நிறுவனம்

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.
# நெல்லியாண்டவர் தொழில்நுட்ப நிறுவனம்

## இடம்

நேருஞ்சிகோரி கிராமம், புதுபாளையம், அரியலூர் தாலுகா, மாவட்டத்தில் அமைந்துள்ளது
# நெல்லியாண்டவர் தொழில்நுட்ப நிறுவனம்

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# நெல்லியாண்டவர் தொழில்நுட்ப நிறுவனம்

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# சி. கே. பொறியியல் மற்றும் தொழில்நுட்ப கல்லூரி

சி.கே. பொறியியல் மற்றும் தொழில்நுட்ப கல்லூரி 2002 ஆம் ஆண்டில் தொடங்கப்பட்டது.
# சி. கே. பொறியியல் மற்றும் தொழில்நுட்ப கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்(AICTE) , தேசிய கல்வி தரகட்டுபாட்டு நிறுவனம் NAAC, யிருந்தும் இக்கல்லூரி அங்கீகாரம் பெற்றது.
# சி. கே. பொறியியல் மற்றும் தொழில்நுட்ப கல்லூரி

## இடம்

ஜெயராம் நகர், செல்லங்குப்பம், கடலூர் மாவட்டத்தில் அமைந்துள்ளது
# சி. கே. பொறியியல் மற்றும் தொழில்நுட்ப கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# சி. கே. பொறியியல் மற்றும் தொழில்நுட்ப கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# செயற்கை சுவாசக் கருவி

**செயற்கை சுவாசக் கருவி (வென்டிலேட்டர்)** என்பது நுரையீரலுக்கு சுவாசிக்கக்கூடிய காற்றை உள்ளே அனுப்பவோ, வெளியே அனுப்பவோ உதவுகிறது, இதன் மூலம் உடல் ரீதியாக சுவாசிக்க முடியாத ஒரு நோயாளிக்கு செயற்கையாக இயந்திர காற்றோட்டத்தை வழங்க வடிவமைக்கப்பட்ட இயந்திரமாகும். நவீன செயற்கை சுவாசக் கருவிகள் கணினிமயமாக்கப்பட்ட நுண்செயலி கட்டுப்பாட்டு இயந்திரங்களாக இருக்கிறது, நோயாளிகளுக்கு எளிய, கையால் இயக்கப்படும் பை வால்வு முகமூடி உதவியுடனும் செயற்கையாக சுவாசக்காற்றோட்டம் செய்யலாம். வென்டிலேட்டர்கள் முக்கியமாக தீவிர சிகிச்சை மருத்துவம், வீட்டு பராமரிப்பு மற்றும் அவசரகால மருத்துவம் (முழுமையான அலகுகளாக) மற்றும் மயக்க மருந்து ( மயக்க மருந்து இயந்திரத்தின் ஒரு அங்கமாக) சிகிச்சையின்போது பயன்படுத்தப்படுகின்றன.
# வி. சேதுராமன்

**வி. சேதுராமன்** (*V. Sethuraman*, 13 செப்டம்பர் 1982 − 26 மார்ச் 2020) என்பவர் இந்தியத் திரைப்பட நடிகரும், மருத்துவரும் ஆவார். இவர் *சேது* என்ற பெயரால் திரையுலகில் அறியப்படுகிறார். இவர் 2012 ஆம் ஆண்டு கண்ணா லட்டு தின்ன ஆசையா என்ற திரைப்படத்தில் நாயகனாக நடித்தார்.
# வி. சேதுராமன்

## கல்வி மற்றும் தொழில்

சேதுராமன் எம். பி. பி. எஸ், எம். டி படித்து தோல் மருத்துவராகப் பணியாற்றினார். லேசர் மூலம் தோல் சிகிச்சை அளிக்கும் பயிற்சி பெற்றவர்.
# வி. சேதுராமன்

## திருமணம்

சேதுராமன், உமையாள் என்பவரை 2016 ஆம் ஆண்டு திருமணம் செய்து கொண்டார்.
# வி. சேதுராமன்

## இறப்பு

சேதுராமன் மார்ச் 26, 2020இல் மாரடைப்பு காரணமாக சென்னையில் இறந்தார்.
# வி. சேதுராமன்

## திரைப்படங்கள்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2013 | *கண்ணா லட்டு தின்ன ஆசையா* | சிவா |  |
| 2016 | *வாலிப ராஜா* | கார்த்திக் |  |
| 2017 | *சக்க போடு போடு ராஜா* | சரவணா |  |
| 2019 | *50/50* | சேது | } |
# எலீன் மெக்கன் (இசைக்கலைஞர்)

**எலீன் மெக்கான் (Eileen McGann)** இவர் ஓர் அயர்லாந்து-கனடிய நாட்டுப்புற பாடகரும், பாடலாசிரியரும் மற்றும் பாரம்பரிய செல்திக்கு இசைக்கலைஞரும் ஆவார். இவரது தொகுப்பான, *பியாண்ட் தி ஸ்ட்ராம்* என்பது ஜூனோ விருதுக்கு 2002இல் பரிந்துரைக்கப்பட்டது. இவர் ஏழு தனி குறுந்தகடுகளை வெளியிட்டுள்ளார். மேலும் வட அமெரிக்கா மற்றும் ஐக்கிய இராச்சியம் முழுவதும் கிட்டத்தட்ட 30 ஆண்டுகால சுற்றுப்பயணத்தை நிறுவியுள்ளார்.
# எலீன் மெக்கன் (இசைக்கலைஞர்)

## சுயசரிதை

கனடாவின் ஒன்ராறியோவின் இசுக்கார்பாரோவில் அயர்லாந்து பெற்றோருக்கு எலைன் மெக்கான் நான்கு குழந்தைகளில் மூன்றாவது குழந்தையாக பிறந்தார். டொரொன்டோ பல்கலைக்கழகம் மற்றும் இடைக்கால ஆய்வுகளுக்கான போன்டிஃபிகல் தொழில்நுட்ப நிறுவனம் ஆகியவற்றில் படிப்பை முடித்த பின்னர், குடும்பம் படிப்படியாக ஆல்பர்ட்டாவின் கல்கரிக்கு 1990 இல் சென்றது. பின்னர் இங்கிலாந்தில் நாடகத்தில் முதுகலை முடித்தார். 1999ஆம் ஆண்டில், இவர் பிரிட்டிசு கொலம்பியாவின் கிராமப்புற வான்கூவர் தீவுக்கு குடிபெயர்ந்தார். அங்கு இவர் தற்போது வசித்து வருகிறார்.
# எலீன் மெக்கன் (இசைக்கலைஞர்)

## இசை வாழ்க்கை

இவரது இசை வாழ்க்கை இவரது பதின்ம வயதிலேயே தொடங்கியது. முக்கியமாக டொராண்டோவில் அயர்லாந்து மற்றும் இசுகாட்லாந்து பாரம்பரிய இசையை பாடினார். மேலும் இவர் ஃபிட்லரின் பசுமை நாட்டுப்புற சங்கத்தில் உறுப்பினராக இருந்தார். அங்கு இவர் வழக்கமான நிகழ்ச்சிகளை நடத்தினார். இவர் 1984ஆம் ஆண்டில் பெரிய கனேடிய நாட்டுப்புற விழாக்களை நிகழ்த்தத் தொடங்கினார். அதன்பிறகு கனடா மற்றும் அமெரிக்கா முழுவதும் சுற்றுப்பயணம் செய்யத் தொடங்கினார். இவர் பல்கலைக்கழகத்தில் பயின்றபோதே இவரது தொழில் வாழ்க்கை தொடங்கியது - அங்கு இவர் வரலாறு, தத்துவம், நாடகம் மற்றும் இடைக்கால ஆய்வுகள் உள்ளிட்ட பல்வேறு பாடங்களில் நான்கு பட்டங்களை பெற்றார். இளங்கலை, இளங்கலை கல்வியியல் மற்றும் இரண்டு முதுகலையையும் பெற்றார்.
# எலீன் மெக்கன் (இசைக்கலைஞர்)

## இசைத் ஹொகுப்புகள்

செல்டிக் பாரம்பரிய பாடல்களைப் பற்றிய இவரது விளக்கங்கள் கனடிய நாட்டுப்புற இசைக் காட்சியில் இவரது பெயரை விரைவாக உருவாக்கியது. ஏழு பாடல்களை உள்ளடக்கிய *எலிமென்ட்ஸ்* என்ற இவரது முதல் இசைத் தொகுப்பு 1986இல் வெளியானது. மெக்கன் செல்டிக் பாரம்பரிய இசையை தொடர்ந்து பாடினாலும், ஒரு பாடகர்-பாடலாசிரியராக மறுவரையறை செய்யத் தொடங்கினார். இந்த இசைத் தொகுப்பு ஐக்கிய இராச்சியத்தின் கவனத்தை ஈர்த்தது. இதில் ஃபோல்க் ரூட்ஸ் என்ற பத்திரிகை, மற்றும் வட அமெரிக்காவிலும் சாதகமான விமர்சனம் இருந்தது; இவர் தனது முதல் பிரிட்டிசு திருவிழாவான கிளாஸ்கோ மேஃபெஸ்ட்டில் 1987 இல் நிகழ்ச்சியை வழங்கியிருந்தார்.
<sup data-ve-ignore="true">&#x5B; *<span title="This claim needs references to reliable sources. (July 2013)">மேற்கோள் தேவை</span>* &#x5D;</sup>
*டர்ன் இட் அவுண்ட்* (1991), என்ற இவரது இரண்டாவது இசைத் தொகுப்பு பாஸ்டன் குளோப் என்ற செய்தித்தாளால் அந்த ஆண்டின் சிறந்த இசைத் தொகுப்புகளில் ஒன்றாகப் பாராட்டப்பட்டது.  
1995ஆம் ஆண்டு வெளியான *ஜர்னிஸ்*, என்ற இசைத்தொகுப்பு இவரது சொந்த பல பாடல்களையும் சேர்த்து, குறைந்த அறியப்படாத பாரம்பரிய செல்டிக் பாடல்களின் விளக்கங்களுடன் தொடர்ந்தது. பாரம்பரிய இசை ரசிகர்களின் வேண்டுகோளுக்கு பதிலளிக்கும் வகையில்,இவரது 1997இல் வெளியான *ஹெரிடேஜ்*, என்ற இசைத்தொகுப்பு முற்றிலும் பாரம்பரியமான செல்டிக் மற்றும் பிரிட்டிசு மற்றும் கனடாவில் பொரியாலிஸ் ரெக்கார்ட்ஸ் என்ற நிறுவனத்தால் விநியோகிக்கப்பட்டது மேலும், இசுகாட்லாந்தில் கிரீன்ராக்ஸ் நிறுவனம் (ஜூலை 2013) விநியோகித்து வருகிறது.
# எலீன் மெக்கன் (இசைக்கலைஞர்)

## மற்ற விருப்பங்கள்

மெக்கான் பெரும்பாலும் மேற்கு கனடாவின் வண்ணமயமான, அரை-பிரதிநிதித்துவ நிலப்பரப்புகள் மற்றும் மரக் காட்சிகளின் ஓவியர் ஆவார். இவர் வான்கூவர் தீவில் இதை காட்சிப்படுத்தியுள்ளார்.  
இவரது ஓவியத்திற்கு கூடுதலாக, மெக்கன் செல்டிக் முடிச்சு வேலைகளை வரைகிறார். இசை மற்றும் கலை விழாக்களில் செல்டிக் முடிச்சு வடிவமைப்புகளை ஃப்ரீஹேண்ட் வரைவது உட்பட காட்சி கலையில் வகுப்புகள், பயிற்சிகள் மற்றும் பட்டறைகளை இவர் கற்பிக்கிறார்.
# ஐரிஸ் டிமென்ட்

**ஐரிஸ் லுல்லா டிமென்ட் (Iris Luella DeMent)** (பிறப்பு: 1961 சனவரி 5) இவர் இரண்டு முறை கிராமி விருதுக்குப் பரிந்துரைக்கப்பட்ட அமெரிக்க பாடகரும் மற்றும் பாடலாசிரியரும் ஆவார். டிமென்ட்டின் இசை பாணியில் நாட்டுப்புறம், நாடு மற்றும் நற்செய்தி இசையின் கூறுகள் உள்ளன.
# ஐரிஸ் டிமென்ட்

## ஆரம்ப கால வாழ்க்கை

டிமென்ட், ஆர்கன்சாசின் பராகோல்டில் பாட் டிமென்ட் மற்றும் மனைவி புளோரா மே ஆகியோரின் 14 வது மற்றும் இளைய குழந்தையாக பிறந்தார். ஐரிஸின் தாயார் நாஷ்வில் சென்று பாடும் வாழ்க்கையைத் தொடங்க வேண்டும் என்ற கனவுகளைக் கொண்டிருந்தார். திருமணம் செய்து கொள்வதற்காக அந்தத் திட்டங்களை அவர் நிறுத்தி வைத்திருந்தாலும், அவரது பாடும் குரல் அவரது இளைய மகள் ஐரிஸுக்கு ஒரு உத்வேகமாகவும் செல்வாக்காகவும் இருந்தது. டிமென்ட் ஒரு பெந்தகோஸ்துவாக வீட்டில் வளர்க்கப்பட்டார். இவருக்கு மூன்று வயதாக இருந்தபோது இவரது குடும்பம் ஆர்கன்சாசிலிருந்து லாஸ் ஏஞ்சலஸ் பகுதிக்கு குடிபெயர்ந்தது. இவர் வளர்ந்து வரும் போது, நாட்டுப்புற இசை மற்றும் நற்செய்தி இசை மூலம் தனனை வெளிப்படுத்தி செல்வாக்கு பெற்றார். தனது ஐந்தாவது வயதில் "தி லிட்டில் டிமென்ட் சிஸ்டர்" இல் ஒருவராகப் பாடிய ஐரிஸ், தனது முதல் நிகழ்ச்சியின் போது பாடல் வரிகளை மறந்த ஒரு மோசமான அனுபவம் ஏற்பட்டது. இதனால் அவர் சிறிது காலம் பொது நிகழ்ச்சிகளைத் தவிர்த்தார்.
# ஐரிஸ் டிமென்ட்

## இசை மற்றும் தொழில்

டிமென்ட் தனது முதல் பாடலான "அவர் டவுன்" என்பதை 25 வயதில் மிட்வெஸ்ட் நகரத்தின் வழியாக எழுத உந்துதலால் பெற்றார்.
# ஐரிஸ் டிமென்ட்

## தனிப்பட்ட வாழ்க்கை

டிமென்ட் 1991இல் எல்மர் மெக்கால் என்பவரை மணந்தார். ஆனால் திருமணம் விவாகரத்தில் முடிந்தது.  
இவர் பாடகர்-பாடலாசிரியர் கிரெக் பிரவுனை 2002 நவம்பர் 21 அன்று இரண்டாவதாக மணந்தார். இவர்கள் தத்தெடுக்கப்பட்ட, உருசிய மகளுடன் கிராமப்புற தென்கிழக்கு அயோவாவில் வாழ்கின்றனர்.
# அசாந்தி டி அல்விசு

**அசாந்தி டி அல்விசு** ( **Ashanthi De Alwis)**, பொதுவாக **அசாந்தி** என அழைக்கப்படுகிறார். இவர், இலங்கையின் நன்கு அறியப்பட்ட ஒரு ராப், பாடகர் மற்றும் பாடலாசிரியர் ஆவார். 2006 ஆம் ஆண்டில் சர்வதேச பதிவு லேபிள்களான சோனி மியூசிக் மற்றும் யுனிவர்சல் மியூசிக் உடன் கையெழுத்திட்ட ஒரே இலங்கை பெண் சொல்லிசைக் கலைஞர் ஆவார். இவர் பாத்தியா மற்றும் சந்தூஷ் உடன் சொல்லிசைக் கலைஞராக தனது வாழ்க்கையைத் தொடங்கினார். மேலும், இசைத் துறையில் தனி வெற்றியைப் பெற்றபின் தன் பணியைத் தொடர்ந்தார்.
# அசாந்தி டி அல்விசு

## தொழில்

அசாந்தியின் முதல் பெரிய இசை வெளியீடு, **அஷாந்தி என் 'ரணிடு** ஆகும். ஓபா மாகேமாய் ஆல்பம் 2006 இல் எம். என்டர்டெயின்மென்ட்ஸ் மூலம் வெளியிடப்பட்டது. இவரது முதல் தனி ஆல்பமான *சாண்டவாதுரன்* 2006 இல் வெளியிடப்பட்டது. இலங்கை பெண் ஒருவர் வெளியிட்ட முதல் ஹிப் ஹாப் தனி ஆல்பம் இதுவாகும். 2008 ஆம் ஆண்டில், டயலொக் அசாந்தியை தங்கள் முன்-கட்டண பிராண்ட் கே.ஐ.டி. இன் பிராண்ட் தூதராக ஒப்பந்தம் செய்தார்.  
2013 டெரானா இசை காணொளி விருதுகளில், *அலவந்தியாக்* படத்திற்கான 'சிறந்த ஹிப் ஹாப் வீடியோ' விருதை *அசாந்தி வென்றார்.* இலங்கையின் ஒய் எஃப்எம் நிறுவனத்திற்கான 11 வது ஆண்டு விளம்பரங்களையும் இவர் நவம்பர் 2016 இல் பதிவு செய்தார்.
# அசாந்தி டி அல்விசு

## 2013 - தற்போது வரை: "ராக் தி வேர்ல்ட்" மற்றும் சர்வதேச அங்கீகாரம்

அசாந்தி தனது முதல் ஆங்கில மொழி ஆல்பமான 'ராக் தி வேர்ல்ட்' ஐ ஆகஸ்ட் 2013 இல் வெளியிட்டார், இது சர்வதேச சந்தையை நோக்கமாகக் கொண்டது. இந்த ஆல்பத்தின் முன்னணி பாடல் 'லெட்ஸ் கிவ் பீஸ் எ சான்ஸ்' ஆகும், இது சிங்கள மொழியில் பென்னி தயாலின் கூடுதல் குரல்களுடன் பதிவு செய்யப்பட்டது.
# அசாந்தி டி அல்விசு

## கங்னம் ஸ்டைல் (ஆங்கிலம் ஆர் & பி ரீமிக்ஸ்)

நவம்பர் 2013 இல், அவர் "கங்கனம் ஸ்டைல் (ஆங்கிலம் ஆர் & பி ரீமிக்ஸ்)" என்ற பெயரில் ஒரு தடத்தை வெளியிட்டார். மேலும், 24 நவம்பர் 2013 அன்று இவரது அதிகாரப்பூர்வ யூடியூப் சேனலில் பதிவேற்றப்பட்டது.  
இந்த பாடல் மிகவும் எதிர்மறையான வரவேற்பைப் பெற்றது, முக்கியமாக ஒரு சர்வதேச பாடலை நகலெடுத்ததற்காகவும், அசாந்தியின் பாடும் நடிப்பிற்காகவும். 2013 டிசம்பரில் யூடியூப் காணொளியின் மதிப்பீடுகள் முடக்கப்பட்டபோது, அது ஏற்கனவே 75,000 க்கும் மேற்பட்ட பார்வைகளைக் குவித்துள்ளதாக அறியப்பட்டது. மேலும் யூடியூப் பயனர்களிடமிருந்து "விருப்பு வெறுப்புகள்" (மொத்த மதிப்பீடுகளில் 95%) இருந்தது. பின்னர் அனைத்து எதிர்மறை கருத்துக்களும் நீக்கப்பட்டன. டிசம்பர் 19, 2013 முதல், அனைத்து புதிய கருத்துகளும் ஒப்புதலின் பேரில் நடைபெறுகின்றது. காணொளி வெளியான சிறிது நேரத்திலேயே, முகநூல் மற்றும் இலங்கை ஆன்லைன் மன்றங்களில் பகடிகளும் எதிர்வினை நையாண்டிகளும் தோன்றத் தொடங்கின.  
நீண்ட இடைவெளிக்குப் பிறகு, 2018 இல் அசாந்தி இரண்டு புதிய பாடல்களை வெளியிட்டார். ஒன்று 'ஹன்டாவே' முக்கியமாக இது, புற்றுநோய் தடுப்புக்கு கவனம் செலுத்தியது, அடுத்தது 'ஹிதா டேன் மிதூரேன்', இது தற்கொலை தடுப்பை மையமாகக் கொண்டு, ரந்தீர் விட்டானாவுடன் செய்யப்பட்ட ஒரு சேர்ந்திசை பாடலாகும்.
# அசாந்தி டி அல்விசு

## டிஸ்கோகிராபி

### ஆல்பங்கள்

- *ஓபா மாகேமாய் Magemai* (ரணிடு உடன் ), சோனி மியூசிக், 2006
- *சாண்டவாதுரன்,* யுனிவர்சல் மியூசிக், 2006
- *ராக் தி வேர்ல்ட்,* யுனிவர்சல் மியூசிக், 2013
- *தாஸ் பனாவா,* யுனிவர்சல் மியூசிக், 2014
# லோரி மெக்கென்னா

**லோரெய்ன் லோரி மெக்கென்னா (Lorraine Lori McKenna)** (பிறப்பு: 1968 திசம்பர் 22) **ஜிரோக்ஸ்** என்ற இயற்பெயர் கொண்ட இவர் ஓர் அமெரிக்க நாட்டுப்புற, அமெரிக்கானா மற்றும் நாட்டுப்புற இசை பாடகரும், பாடலாசிரியரும் மற்றும் கலைஞரும் ஆவார். 2016ஆம் ஆண்டில், ஆண்டின் சிறந்த பாடலுக்கான கிராமி விருதுக்கு பரிந்துரைக்கப்பட்டார். மேலும் லிட்டில் பிக் டவுன் நிகழ்த்திய " கேர்ள் க்ரஷ் " என்ற தனிப்பாடலை இணைந்து எழுதியதற்காக சிறந்த நாட்டுப்புற பாடலுக்கான கிராமி விருதினையும்வென்றார். 2017ஆம் ஆண்டில், டிம் மெக்ரா நிகழ்த்திய " ஹாம்புள் அன்ட் கைன்ட் " என்ற பாடலுக்காக 59 வது வருடாந்திர கிராமி விருதுகளில் மீண்டும் சிறந்த நாட்டுப்புற பாடலுக்கான கிராமி விருதினை வென்றார். லேடி காகா, நடாலி ஹெம்பி மற்றும் ஹிலாரி லிண்ட்சே ஆகியோருடன் மெக்கென்னா 2018ஆம் ஆண்டு திரைப்படத்தின் ஒலிப்பதிவில் இரண்டாவது தனிப்பாடலை எழுதினார். இது *எ ஸ்டார் இஸ் பார்ன்* " ஆல்வேஸ் ரிமம்பர் எஸ் திஸ் வே " என்று அழைக்கப்படுகிறது. மேலும் லிண்ட்சே மற்றும் ஹெம்பியுடன் இணைந்து பின்னணி குரல் இசை நிகழ்ச்சிகளை நிகழ்த்தினார். இதற்காக இவர் ஆண்டின் சிறந்த பாடலுக்கான கிராமி விருதுக்கு பரிந்துரைக்கப்பட்டார் .
# லோரி மெக்கென்னா

## ஆரம்ப மற்றும் தனிப்பட்ட வாழ்க்கை

மெக்கென்னா மாசசூசெட்ஸின் ஸ்டோட்டனில் பிறந்து வளர்ந்தார். அங்கு இவர் இன்றும் வசிக்கிறார். ஏழு வயதாக இருந்தபோது இவரது தாயார் இறந்து போனதன் கருப்பொருள் இவரது இசையில் அடிக்கடி வெளிப்பட்டது. இவர் தனது கணவர் ஜீன் மெக்கென்னாவை சிறு வயதிலேயே சந்தித்து இவர் பாஸ்டன் மியூசிக் விருதினை வென்றார்., மேலும் சன்டான்ஸ் திரைப்பட விழாவில் தனது இசை நிகழ்ச்சியினை நிகழ்த்தினார்.  
2004ஆம் ஆண்டில், பாடகரும்-பாடலாசிரியருமான மேரி கௌதியர் மெக்கென்னாவின் இசைத் தொகுப்பான *பிட்டர்டவுன்* என்பதை தனது நாஷ்வில் நண்பர்களுக்கு அறிமுகப்படுத்தினார். அதைக் கேட்டதும், ஃபெய்த் ஹில் என்பவர் தனது 2005 ஆம் ஆண்டு நிறைவடைந்த *ஃபயர்ஃபிளைஸ்* என்ற தொகுப்பில் மெக்கென்னாவின் பாடல்களை மாற்றினார். *ஓப்ரா வின்ஃப்ரே* நிகழ்ச்சியில் தன்னுடன் நிகழ்த்துவதற்கு ஹில் மெக்கென்னாவை அழைத்துச் சென்றார்.
# ஹஜ்ரத் மொஹானி

**ஹஜ்ரத் மொஹானி**(Hasrat Mohani) (14 அக்டோபர் 1878 - 13 மே 1951) ஒரு இந்திய சுதந்திர இயக்கத்தின் போராளி, இந்திய கம்யூனிஸ்ட் கட்சியின் தலைவர் மற்றும் உருது மொழியின் பிரபல கவிஞரும் ஆவார். 1921 ஆம் ஆண்டில் *இன்குலாப் ஜிந்தாபாத்* "புரட்சி ஓங்குக!'') என்ற குறிப்பிடத்தக்க முழக்கத்தை அவர் உருவாக்கினார்.
1921 ஆம் ஆண்டு அகமதாபாத் நகரில் நடைபெற்ற இந்திய தேசிய காங்கிரஸ் அமர்வில் இந்தியாவுக்கு முழுமையான சுதந்திரம் கோரிய முதல் நபரும் ஆவார்
# ஹஜ்ரத் மொஹானி

## பிறப்பு

பிரித்தானிய இந்தியாவில் ஐக்கிய மாகாணத்தின், உன்னாவ் மாவட்டத்தில் உள்ள மொஹான் என்ற நகரத்தில் சையத் ஃபஸ்ல் உல் ஹசனாக 1875 இல் பிறந்தார். ஹஸ்ரத் என்பது அவரது உருது கவிதைகளில் அவர் பயன்படுத்திய புனைப்பெயராகும், அதே நேரத்தில் அவரது கடைசி பெயர் 'மொஹானி' அவரது பிறந்த இடமான மொஹானியைக் குறிக்கிறது
# ஹஜ்ரத் மொஹானி

## கல்வி

ஹஜ்ரத் மொஹானி முஹம்மதன் ஆங்கிலோ-ஓரியண்டல் கல்லூரியில் படித்தார், பின்னர் அது அலிகார் முஸ்லீம் பல்கலைக்கழகமாக பெயர் மாற்றம் பெற்றது. மௌலானா முகமது அலி ஜவ்ஹர் மற்றும் மௌலானா சவுகத் அலி ஆகியோர் அவரது குறிப்பிடத்தக்க கல்லூரி நண்பர்களாவர். தஸ்லீம் லக்னவி மற்றும் நசீம் தெஹ்லவி ஆகியோரிடம் கவிதைகளை கற்றார்.
# லாரா ஸ்மித்

**லாரா ஸ்மித் (Laura Smith)** (பிறப்பு: 1952 மார்ச் 18 - இறப்பு: 2020 மார்ச் 7) இவர் கனடிய நாட்டுப்புற பாடகரும் மற்றும் பாடலாசிரியரும் ஆவார். கனடாவில் வயது வந்தோருக்கான தற்கால வானொலி நிலையங்களில் அந்த ஆண்டின் மிகப்பெரிய வெற்றிகளில் ஒன்றான 1995 ஆம் ஆண்டின் ஒற்றை "ஷேட் ஆஃப் யுவர் லவ்" மற்றும் மற்றும் இசுகாட்லாந்து நாட்டுப்புற பாடலான " மை போனி லைஸ் ஓவர் தி ஓஷன் " ஆகியவற்றின் தழுவலுக்காக இவர் மிகவும் பிரபலமானவர். இவர் "மை போனி" என்ற தலைப்பில். இதன் பதிப்பை தி சிஃப்டைன்ஸ் என்ற நிறுவனத்துடன் பதிவுசெய்தார். அவர்கள் தங்கள் இசைத் தொகுப்பான *ஃபயர் இன்* தி கிச்சனில் "மை போனி" என்று தவறாக பட்டியலிட்டனர். 2010 திசம்பரில், அந்த பதிப்பு லைவ்இரெலாண்டில் பில் மார்ஜசனிடமிருந்து சிறந்த பாடலுக்கான அங்கீகாரத்தைப் பெற்றது.
# லாரா ஸ்மித்

## சுயசரிதை

இலண்டன், ஒன்றாரியோவில் பிறந்து வளர்ந்த ஸ்மித் தனது ஆரம்பகாலத்தில் பிரபல கவிஞர் மார்கரெட் அவிசன் என்பவருக்கு எழுத்தராகவும் மற்றும் மேற்கு ஒன்ராறியோ பல்கலைக்கழகத்தில் எழுத்தாளராகவும் இருந்தார். பின்னர் இவர் இசையையும் இசைக்கத் தொடங்கினார். இவர் ஏரியா காஃபிஹவுஸில் அறிமுகமானார். ஒன்பது ஆண்டுகள் கழித்து 1975 இல் டொராண்டோவுக்குச் சென்றார். 1984ஆம் ஆண்டில் இவர் கேப் பிரெட்டன் தீவுக்கு குடிபெயர்ந்தார்.
# லாரா ஸ்மித்

## பணிகள்

ஸ்மித் தனது முதல் இசைத் தொகுப்பான எலிமெண்டலை 1989இல் சிபிசி வெரைட்டி ரெக்கார்டிங்ஸின் ஆதரவுடன் வெளியிட்டார். இது சிபிசி ஹாலிஃபாக்ஸில் பதிவு செய்யப்பட்டது. அலாஸ் நிறுவனம், அதே நேரத்தில், லொரீனா மெக்கென்னிட் என்ற அதே தலைப்பைக் கொண்ட ஒரு இசைத் தொகுப்பை வெளியிட்டது. எனவே ஸ்மித்தின் முதல் வெளியீடு லாரா ஸ்மித் என மாற்றப்பட்டது. அவர் சிபிசி இவரை மீண்டும் ஒப்பந்தம் செய்து இவரது இரண்டாவது இசைத் தொகுப்பான "பிட்வீன் தி எர்த் அன்ட் மய் சோல்" என்பதை வெளியிட்டது. (1994) இது இவருக்கு தேசிய பாராட்டைப் பெற்றுத் தந்தது. மேலும், இவரது இரண்டு கிழக்கு கடற்கரை இசை விருதுகளையும் (பெண் கலைஞர், ஆண்டின் சிறந்த தொகுப்பு) மற்றும் சிறந்த புதிய தனிக் கலைஞருக்கான இரண்டு ஜூனோ பரிந்துரைகளையும் பெற்றது . அடுத்த ஆண்டு, 1997இல் ஒரு கலை நிகழ்ச்சியில் சிறந்த நிகழ்ச்சிக்கான ஜெமினி விருது இவருக்கு வழங்கப்பட்டது.  
2000களில் இளவரசர் எட்வர்ட் தீவின் மேடையில் இரண்டு பருவங்கள் உட்பட, விக்டோரியா-பை-கடலில் உள்ள விக்டோரியா பிளேஹவுஸில் *அன்னே & கில்பர்ட்* இசை மற்றும் மெர்லாவின் பாத்திரத்தில் முறையே சம்மர்சைடில் உள்ள ஜூபிலி அரங்கம் உட்பட இவர் தொடர்ந்து பணியாற்றினார். இருப்பினும், அப்போது இவர் மூன்று மோசமான விபத்துக்களை சந்தித்தார். இதன் விளைவாக நாள்பட்ட வலி ஏற்பட்டது. இது பெருகிய முறையில் வலுவான மருந்து மருந்துகளின் பயன்பாட்டிற்கு வழிவகுத்தது. இது இறுதியில் மற்றவர்களின் சார்புக்கு வழிவகுத்தது. இவர் அகாடியா பல்கலைக்கழகத்தில் ஒரு இசை பட்டம் பெற முயன்றார். ஆனால் தனது உடல்நிலையை குணப்படுத்துவதில் கவனம் செலுத்துவதற்காக தனது படிப்பை கைவிட்டார். இவர் சில காலத்திற்கு இசையுலகிலிருந்து மறைந்துவிட்டார். ஆனால் 2010 வாக்கில் இவர் மீண்டும் தனது இசை நிகழ்ச்சிகளை நிகழ்த்தினார். போதைப்பொருள் அல்லாத வலி சிகிச்சை முறைகளை பின்பற்றுவதன் மூலம் தனது சார்புநிலையை சமாளித்தார். 2010 பிப்ரவரி 3, அன்று சிபிசி ரேடியோ ஒன்னின் காலை நிகழ்ச்சியான *தி கரண்டி*ல் ஒளிபரப்பப்பட்ட ஒரு வானொலி ஆவணப்படத்தில் இவரது கதை இடம்பெற்றது. 2010 மற்றும் 2011 ஆம் ஆண்டுகளில் இவர் கனடா முழுவதும் பல நிகழ்ச்சிகளை நிகழ்த்தினார். ரியான் மாக்ராத்துடன் சுற்றுப்பயணமும் செய்தார்.
# ஜெனாத்ரியா

**ஜெனாத்ரியா (Jenadriyah)** என்பது ஒவ்வொரு ஆண்டும் சவூதி அரேபியாவின் ரியாத்துக்கு அருகிலுள்ள **ஜெனாத்ரியாவில்** (அல்லது **ஜனத்ரியா** ) நடைபெறும் ஒரு கலாச்சார மற்றும் பாரம்பரிய விழாவாகும். இது இரண்டு வாரங்களுக்கு நடைபெறும் நீண்ட திருவிழாவாக உள்ளது. " மன்னர் அப்துல்லா பின் அப்துல் அஜீஸ் தான் இந்த விழாவை முதலில் ஏற்பாடு செய்தார். இவர் அனைத்து அரேபிய தீபகற்ப பிராந்தியங்களின் உள்ளூர் பாரம்பரியத்தையும், சவூதி அரேபிய பாரம்பரியத்தையும் வெளிப்படுத்தும் சிறந்த அரபு திருவிழாவாக இதை உருவாக்கினார் "  
இது தேசிய காவலரால் ஏற்பாடு செய்யப்பட்டுள்ளது. முதலாவது விழா, 1985 இல் நடைபெற்றது. இந்த விழாவின் நடவடிக்கைகளாக, ஒட்டகத்தின் இனம், உள்ளூர் இசை மற்றும் நடனம் போன்றவற்றின் செயல்திறனை உள்ளடக்கியதாக இருக்கிறது. இத்திருவிழாவில், அர்தா மற்றும் மிஸ்மர் நடன வகைகள் இடம் பெறுகிறது. இத்திருவிழா ஒவ்வொரு ஆண்டும் ஒரு மில்லியனுக்கும் அதிகமான பார்வையாளர்களை ஈர்க்கிறது. இது, பொதுவாக பிப்ரவரி அல்லது மார்ச் மாதத்தில் வருகிறது. நீண்ட காலத்திற்கு முன்பு, ஜனத்ரியா 'ரவுத் சவுயிஸ்' என்று அழைக்கப்பட்டது. மேலும் பல வரலாற்றாசிரியர்கள் மற்றும் எழுத்தாளர்களால் குறிப்பிடப்பட்டுள்ளது.  
ஜூலை 2019 இல், சவூதி அமைச்சரவை தேசிய காவல் அமைச்சின் பொறுப்பின் கீழ் இத்திருவிழாவை ஏற்பாடு செய்யும் பொறுப்பை கலாச்சார அமைச்சகத்திற்கு மாற்றியது. இருப்பினும், 2019 ஆம் ஆண்டில், சவூதி அமைச்சரவை தேசிய காவலருக்கு பதிலாக நிகழ்வை ஏற்பாடு செய்வதற்கான பண்பாட்டு அமைச்சகத்தை பொறுப்பேற்க முடிவு செய்தது.
# ஜெனாத்ரியா

## நிகழ்வுகள் மற்றும் செயல்பாடுகள்

இத்திருவிழா, விழாத்தலைவர் தலைமையில் தொடங்குகிறது. பின்னர் கீழே கொடுக்கப்பட்டுள்ள பல்வேறு நிகழ்வுகள் நடைபெறுகின்றது:  
அல் ஜனத்ரியா ஓப்பரெட்டா </br>
சுற்றுலா சோலை </br>
சவுதி அர்தா </br>
அரசு பெவிலியன்ஸ்</br>
மாகாண பெவிலியன்ஸ் </br>
நிறுவனங்கள் மற்றும் கார்ப்பரேட் பிரிவுகள் </br>
கவிதை மாலை </br>
பாரம்பரிய கிராம செயல்பாடு </br>  
ஒட்டக பந்தயம் </br>
குதிரை பந்தயம் மற்றும் தாங்கும் ஆற்றல் </br>
நடனம் </br>
நாட்டுப்புற உடைகள் </br>
புத்தக கண்காட்சி </br>
ஆவணங்கள் மற்றும் படங்களுக்கான மையம் </br>
திருவிழாவில் பங்கேற்க உலகின் புரவலன் நாடு. 2010 இல், பிரெஞ்சு குடியரசு ஜெனத்ரியா 25 இல் பங்கேற்றது. </br>
மட்பாண்டங்கள், நெசவு, மரவேலை, உலோக வேலைகள் மற்றும் தோல் வேலைகள் போன்ற பாரம்பரிய கைவினைப்பொருட்களின் கண்காட்சி.
# ஜெனாத்ரியா

## திருவிழாவில் பிற நாட்டின் பங்கேற்பு

ஒவ்வொரு ஆண்டும் சவூதி அரேபியா, பல்வேறு நாடுகளை ஜெனாத்ரியா திருவிழாவில் பங்கேற்குமாறு அழைப்பு விடுக்கிறது. மேலும், ஒவ்வொரு ஆண்டும் ஒரு குறிப்பிட்ட நாட்டின் சார்பாக விழாவில் கலந்துகொள்ளும் கௌரவ விருந்தினரை வரவேற்று சிறப்பினை வழங்கியுள்ளது.  
2010 இல், பிரெஞ்சு குடியரசு ஜெனத்ரியா 25ம் ஆண்டு விழாவில் பங்கேற்றது. </br>  
எகிப்து ஜனாத்ரியா 31ம் ஆண்டு விழாவிலும், ஜெர்மனி ஜனாத்ரியா 30ம் ஆண்டு விழாவிலும் மேலும், ஐக்கிய அரபு அமீரகம் ஜனத்ரியா 29ம் ஆண்டு விழாவிலும் அந்தந்த நாடுகளைச் சேர்ந்த பிரதிநிதிகள் கௌரவ விருந்தினராக கலந்து கொண்டனர். </br>  
இந்தியா ஜெனாத்ரியா 32ம் ஆண்டு விழாவில் நாட்டின் சிறப்பு விருந்தினராகக் கலந்து கொள்ளும் பெருமையைப் பெற்றது. </br>  
இந்தோனேசியா எதிர்வரும் 33 வது ஜனத்ரியா விழாவில் நாட்டின் கௌரவ விருந்தினராக கலந்துகொள்ள உள்ளது.
# அம்ருதா சுரேஷ்

**அமிர்தா சுரேஷ் (Amrutha Suresh)** என்றும் (பிறப்பு: 1990 ஆகத்து 2) **அம்ரிதா** என்றும் அழைக்கப்படும் இவர், ஒரு இந்திய பாடகியும், இசையமைப்பாளரும், பாடலாசிரியரும் மற்றும் வானொலி நிகழ்ச்சியாளராகவும் உள்ளார். 2007ஆம் ஆண்டில் ஏசியாநெட் தொலைக்காட்சியின் ஒரு உண்மை நிகழ்ச்சியில் பாடும் போட்டியான *ஐடியா ஸ்டார் சிங்கரில்* பங்கேற்ற பிறகு இவர் பிரபலமடைந்தார். அப்போதிருந்து, இவர் பல படங்கள் மற்றும் இசைத் தொகுப்புகளில் பாடி இசையமைத்துள்ளார். ரேடியோ சுனோ 91.7 என்ற பண்பலையில் *சுனோ மெலடிஸ்* என்ற இசை நிகழ்ச்சியுடன் பிரபல வானொலித் தொகுப்பாளாராக இருந்துள்ளார். 2014ஆம் ஆண்டில், இவர் அம்ருதம் கமய் என்ற இசை இசைக்குழுவை நிறுவினார். இதில் அம்ருதாவும் இவரது சகோதரி அபிராமியும் முன்னணி பாடகர்களாக உள்ளனர். யூடியூபபில் பிரசித்தி பெற்ற வலைப்பூ (விலாக்கிங்) ஏஜி என்ற காணொலிப் பதிவு நிகழ்ச்சியின் மூலம் நன்கு அறியப்படுகிறார்கள் .
# அம்ருதா சுரேஷ்

## ஆரம்ப கால வாழ்க்கை

அம்ருதா 1990 ஆகத்துட் 2 ஆம் தேதி இசைக்கலைஞர் பி.ஆர்.சுரேஷ் மற்றும் லைலா ஆகியோருக்கு பிறந்தார். இவரது தந்தை சுரேஷ் ஒரு இந்து, தாய் லைலா ஒரு கிறிஸ்தவர் ஆவார். இவருக்கு ஐந்து வயது இளையவரான அபிராமி என்ற ஒரு சகோதரி இருக்கிறார். அபிராமியும் பாடகராகவும், இசையமைப்பாளராகவும் இருக்கிறார். இவர்கள் கொச்சியின் இடப்பள்ளியைச் சேர்ந்தவர்கள் . இசைக்கலைஞர்களின் குடும்பத்தில் (தந்தைவழி) வாழ்வது சிறு வயதிலிருந்தே இசையைத் தொடர ஊக்கமளித்தது. அம்ருதா தனது மூன்றாம் வயதிலேயே பாட ஆரம்பித்தார்; செலின் டியான் மற்றும் மைக்கேல் ஜாக்சன் ஆகியோர் ஒரு பாடகியாக மாற இவரை பாதித்த பாடகர்கள் ஆவர். அம்ருதா பள்ளிகளில் படிக்கும்போதே முதலிடம் பிடித்தவர். தொலைக்காட்சியின் ஒரு உண்மை நிகழ்ச்சியில் பாடும் போட்டியான *ஐடியா ஸ்டார் சிங்கரில்* போட்டியிடுவதற்காக இவர் தனது 12 ஆம் வகுப்பை கைவிட்டாலும், பின்னர் இவர் தனிப்பட்ட முறையில் படிப்பை முடித்தார். பின்னர் இவர் வணிக நிர்வாக இளங்கலை மற்றும் வணிக மேலாண்மையில் முதுகலை பட்டம் பெற்றார். மேலும் கருநாடக இசை மற்றும் இந்துஸ்தானி இசையில் பட்டங்களையும் பெற்றுள்ளார்.
# அம்ருதா சுரேஷ்

## தொழில்

### இசை

ஒரு இசைக்கலைஞரின் குடும்பத்திலிருந்து வந்த இவர், தனது குழந்தை பருவத்திலேயே மேடை நிகழ்ச்சிகளில் கலந்துகொண்டார். எட்டாம் வகுப்பில் படிக்கும் போது, இவர் நாதிர்ஷாவின் மேடை நிகழ்ச்சிகளில் குழந்தை பாடகியாக பங்கேற்றார். 2007ஆம் ஆண்டில், அம்ருதா 2007ஆம் ஆண்டில் ஏசியாநெட் தொலைக்காட்சியின் ஒரு உண்மை நிகழ்ச்சியில் பாடும் போட்டியான *ஐடியா ஸ்டார் சிங்கரில்* பங்கேற்ற பிறகு இவர் பிரபலமடைந்தார். இது திரைப்படத் துறையில் நுழைவதற்கு உதவியது. அதன் பின்னர், இவர் பல மலையாள படங்களில் பின்னணி பாடியுள்ளார். அனில் கே. நாயர் எழுதி இயக்கிய 2010 இல் வெளியான மலையாள மொழித் திரைப்படமான புள்ளிமான் என்பதில் பின்னணிப் பாடகராக அறிமுகமானர். *ஆகாதன்* (2010) திரைப்படத்தின் "முந்திரிப்பூ" பாடல் இவருக்கு நல்ல வரவேற்பைப் பெற்றுத் தந்தது.
# அம்ருதா சுரேஷ்

## தனிப்பட்ட வாழ்க்கை

அம்ருதா தனது வருங்கால கணவர் பாலாவை முதன்முதலில் *வேணல்மரம்* படத்தின் படபிடிப்புத் தளத்தில் சந்தித்தார். பின்னர், இவர்கள் தொலைக்காட்சியின் பாடும் போட்டியான *ஐடியா ஸ்டார் சிங்கரில்* போட்டியிடும் சந்தித்து தங்களுக்குள் காதலை வளர்த்துக் கொண்டனர். அந்த நிகழ்ச்சியில் இவர் ஒரு பிரபல நடுவராக இருந்தார். இவர் குடும்பத்தின் ஒப்புதலுடன் 2010 ஆகத்து 27 அன்று சென்னையில் நடைபெற்ற விழாவில் திருமணம் செய்து கொண்டனர். இவர்கள் கொச்சியின் பலரிவத்தத்தில் வசித்து வந்தனர். பின்னர், கருத்து வேறுபாடு காரணமாக இவர்கள் 2015ஆம் ஆண்டில் தனித்தனியாக வாழத் தொடங்கியதாகவும், 2019 திசம்பரில் சட்டப்பூர்வ விவாகரத்து பெற்றதாகவும் கூறப்படுகிறது. இவர்களுக்கு அவந்திகா (பிறப்பு 2012) என்ற மகள் உள்ளார். இசையைத் தவிர, இவர் ஒரு பயண ஆர்வலரும் கூட.
# கூமர் நடனம்

**கூமர் நடனம்** என்பது இந்தியாவின் ராஜஸ்தான் மாநிலத்தின் பாரம்பரிய நாட்டுப்புற நடனம் ஆகும். இந்து பெண் தெய்வமான சரஸ்வதி தேவியை வணங்கும் விதமாக பில் பழங்குடி சமூகத்தால் ஆடப்பட்டு வந்த இந்த பாரம்பாிய நடனம் பின்னர் மற்ற ராஜஸ்தானிய பழங்குடி சமூகங்களால் பின்பற்றப்பட்டு இன்று பரவலாக இப்பகுதியில ஆடப்பட்டு வருகிறது.குஜராத் மத்தியபிரதேசம் உள்ளிட்ட அண்டை மாநிலங்களில் வசிக்கும் பில் சமூகத்தினராலும் இந்த நடனம் ஆடப்பட்டு வருகிறது. *2013 ஆம் ஆண்டின் உலகின் முதல் 10 சிறந்த நாட்டுப்புற நடனங்களுள்* நான்காவதாக கூமா் நடனம் தரப்படுத்தப்பட்டுள்ளது.  
பாரம்பரிய சடங்குகளின் படி, புதிதாக திருமணமான மணமகள் தனது புகுந்த வீட்டில் வரவேற்ககும் விதமாக கூமா் நடனத்தை ஆடுவா். [11] . திருமணங்கள், திருவிழாக்கள் மற்றும் மத சந்தர்ப்பங்கள் போன்ற சிறப்பு சந்தர்ப்பங்களில் கூமர் பெரும்பாலும் ஆடப்படுகிறது. . இது சில நேரங்களில் மணிநேரங்களுக்கு நீடிக்கும்.
# கூமர் நடனம்

## தோற்றம்

கூமர் என்பது சரஸ்வதி தேவியை வழிபடுவதற்காக நிகழ்த்தப்பட்ட பில் பழங்குடியினரின் பாரம்பரிய நாட்டுப்புற நடனம், பின்னர் இது மற்ற ராஜஸ்தானி சமூகங்களால் ஏற்றுக்கொள்ளப்பட்டது. .